Åsen Hornmusikklag søker dirigent

Vi søker dirigent til vårt korps med tiltredelse innen slutten av august 2020.

Åsen Hornmusikklag ble stiftet i 1889, og består i dag av 34 spillende medlemmer i alderen 16-83 år. Vi er en sosial gjeng, som trives godt sammen og dyrker vår felles hobby - musikken.

Vi øver i Åsen Samfunnshus, tirsdager kl. 19-2130, med en liten pause.

Hvem er vi:

- Vi er et allsidig korps. Fast hvert år er vår tradisjonelle Nyttårskonsert med Åsen Songlag. Tradisjonelle mai-spillinger, og uhøytidelige kaffe-konserter.

- For å utvikle oss musikalsk og for å få utfordringer arrangerer vi gjerne prosjekt-konserter. Konserter med innleide solister.

- Deltakelse på Steinkjerspæll eller Trøndersk mesterskap.

- Vi spiller variert og gjerne publikumsvennlig musikk

Kvalifikasjoner:

- Musikkfaglig kompetanse gjennom utdanning og dirigentpraksis

- Engasjerende, inspirerende og korpsinteressert

- Gode pedagogiske- og samarbeidsevner

- Strukturert og systematisk

- Kunne stille krav til korpsets medlemmer, men samtidig håndtere en medlemsmasse med ulik musikkfaglig kompetanse og ambisjoner.

Lønn etter avtale.

Før ansettelse blir aktuelle kandidater invitert til prøvedirigering.

Har du spørsmål eller ønsker ytterligere informasjon ta kontakt med Marianne Hovdal, mahovdal@hotmail.com eller 958 19 826

Søknad med CV sendes på epost til mahovdal@hotmail.com, innen 20.05.2020